open-index/open-wikipedia-markdown huggingface dataset:
พระสุริยภักดี (สนิท บุนนาค)

**พระสุริยภักดี (สนิท บุนนาค)** เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับท่านผู้หญิงน้อย (ธิดาของพระยาสมบัติยาธิบาลกับคุณหญิงม่วง ชูโต) มีคดีความลอบส่งเพลงยาวให้กับเจ้าจอมอิ่ม ในรัชกาลที่ 3 จนถูกประหารชีวิตทั้งคู่

## ประวัติ
คุณสนิทเกิดเมื่อ พ.ศ. 2355 ในรัชสมัยพระบาทสมเด็จพระพุทธเลิศหล้านภาลัย และเข้ารับราชการในสมัยพระบาทสมเด็จพระนั่งเกล้าเจ้าอยู่หัวเป็นนายเล่ห์อาวุธ หุ้มแพรมหาดเล็ก แล้วเป็นจมื่นประทานมณเฑียร ปลัดกรมพระตำรวจ ต่อมาได้เลื่อนเป็นพระสุริยภักดี เจ้ากรมพระตำรวจ 
คุณสนิทอ่านเขียนภาษาไทยไม่ได้ บิดามารดาไม่ส่งไปเรียนหนังสือที่วัดเพราะกลัวว่าบุตรจะโดนอาจารย์ตีได้รับความลำบาก แต่ก็มีความสามารถทำบัญชีรายงานราชการอ่านถวายในท้องพระโรงได้เสมอ โดยใช้วิธีเขียนจุด วง และกา เพื่อทำเป็นสัญญาความหมายจำได้ ด้านเชิงกวีนั้น พระสุริยภักดี มักเล่นสักวากับเจ้านายฝ่ายหน้าและเพื่อนขุนนาง ประกอบด้วย สมเด็จพระเจ้าลูกยาเธอ เจ้าฟ้าจุฑามณี  (พระบาทสมเด็จพระปิ่นเกล้าเจ้าอยู่หัว) พระองค์เจ้านวม (พระเจ้าบรมวงศ์เธอ กรมหลวงวงษาธิราชสนิท) พระองค์เจ้าทินกร (พระเจ้าบรมวงศ์เธอ กรมหลวงภูวเนตรนรินทรฤทธิ์) และหลวงนายสิทธิ (ช่วง) (สมเด็จเจ้าพระยาบรมมหาศรีสุริยวงศ์) รวมถึงคุณพุ่ม ซึ่งหลักฐานในเชิงกวีของพระสุริยภักดีได้แก่เพลงยาวสามชาย

## คดีความ
พระสุริยภักดีได้ลอบส่งเพลงยาวให้กับเจ้าจอมอิ่ม ในรัชกาลที่ 3 โดยอ้ายพลายกับนางทรัพย์ ทาสของพระสุริยภักดีได้รู้ความลับและนำเรื่องราวไปร้องต่อ เจ้าพระยาธรรมา เสนาบดีกระทรวงวัง ว่าพระสุริยะภักดีลอบรักใคร่กับเจ้าจอมอิ่ม จนเกิดเป็นคดีความขึ้น  ใน พ.ศ. 2381 สมัยรัชกาลที่ 3 เป็นข่าวดังที่โจษกันไปทั่วทั้งพระนคร มีบันทึกอยู่ในพระราชพงศาวดารรัชกาลที่ 3 ฉบับเจ้าพระยาทิพากรวงศ์มหาโกษาธิบดี (ขำ บุนนาค) ทั้งคู่ต้องพระราชอาญาถึงประหารชีวิตและคนที่เกี่ยวข้องอีก 7 คน ถูกลงโทษด้วยการประหารชีวิตที่ตำบลสำเหร่  เมื่อวันที่ 23 กรกฎาคม พ.ศ. 2381 
ต่อมาสมเด็จเจ้าพระยาบรมมหาพิไชยญาติ (ทัต บุนนาค) ได้สร้างวัดพิชัยญาติขึ้น ส่วนท่านผู้หญิงน้อย ผู้เป็นมารดา ได้สร้างวัดอนงคารามอุทิศส่วนกุศลให้บุตรชาย

## บุตรธิดา
พระสุริยภักดี มีบุตรธิดากับคุณศรี 3 คน และมีบุตรธิดากับภรรยาอื่น 11 คน ธิดาท่านหนึ่งชื่อ สุด เป็นเจ้าจอมในรัชกาลที่ 4 ธิดาชื่อ เดิม เป็นคุณหญิงของพระยาสุรศักดิ์มนตรี (แสง ชูโต) ธิดาอีกท่านหนึ่งชื่อ เขียน เป็นภรรยาของนายสนิทยศสถาน (พร้อม จาตุรงคกุล)

พระสุริยภักดีมีบุตรชาย 5 คน เกิดจากคุณศรี ณ บางช้าง 1 คน คือ คุณแดง เกิดจาก คุณเอี่ยม 1 คน คือ คุณฝรั่ง แต่ทั้ง 2 เสียชีวิตตั้งแต่เด็ก และมีบุตรชายที่เสียชีวิตตั้งแต่เกิดอีก 2 คน เหลือแต่ที่เกิดจาก คุณมอญ ชูโต คือ นายอ๋อย มหาดเล็ก ซึ่งแต่งงานกับ คุณจีน พี่สาวต่างมารดา และมีลูกสาวเพียงคนเดียว

## วัฒนธรรมประชานิยม
เรื่องราวคดีพระสุริยภักดีกับเจ้าจอมอิ่ม ต่อมาศรีฟ้า ลดาวัลย์ได้นำมาตีความและเขียนเป็นนวนิยายชื่อ *เรือนแรม* ในละครเรื่อง *[[เภตรานฤมิต]]* ออกฉายเมื่อ พ.ศ. 2566 มีตัวละครพระสุริยภักดี รับบทโดย วิชัย แซ่ฟ่าน โดยใช้ตัวละครหนึ่งชื่อ *"คุณชายสนิท"* และละครเรื่อง *[[หม่อมเป็ดสวรรค์]]* ซึ่งดัดแปลงจากกลอนเพลงยาวที่แต่งโดยคุณสุวรรณ ออกฉายเมื่อ พ.ศ. 2567 ผู้ที่รับบทเป็น พระสุริยภักดี คือ ชัชวาล เพชรวิศิษฐ์

## อ้างอิง

หมวดหมู่:สกุลบุนนาค
หมวดหมู่:บรรดาศักดิ์ชั้นพระ
หมวดหมู่:ชาวไทยที่ถูกประหารชีวิต
หอหงอี้

**หอหงอี้** (; ; แมนจู:  *jurgan be selgiyere asari*) เป็นอาคารในเขตพระราชฐานชั้นนอกของพระราชวังต้องห้าม ในปักกิ่ง ประเทศจีน

## อ้างอิง

## แหล่งข้อมูลอื่น

หมวดหมู่:สิ่งก่อสร้างในคริสต์ศตวรรษที่ 15
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:พิพิธภัณฑ์ในประเทศจีน
หมวดหมู่:พระราชวังในประเทศจีน
หมวดหมู่:ที่ประทับของจักรพรรดิในประเทศจีน
หมวดหมู่:ราชวงศ์ชิง
หมวดหมู่:ราชวงศ์หมิง
หมวดหมู่:สถาปัตยกรรมราชวงศ์หมิง
หมวดหมู่:สถานที่ท่องเที่ยวระดับ AAAAA ในประเทศจีน
เจี้ยนหนิง

**เจี้ยนหนิง** () หรือ **กิยงเหลง** เป็นชื่อศักราชลำดับแรกในรัชสมัยพระเจ้าเลนเต้แห่งราชวงศ์ฮั่นตะวันออก ชือศักราชซีผิงใช้ตั้งแต่ปี ค.ศ. 168-172 รวมเวลา 5 ปี

ในศักราชเจี้ยนหนิงปีที่ 5 เดือน 5 เปลี่ยนชื่อศักราชเป็นซีผิงปีที่ 1

## ตารางเทียบศักราช

## ดูเพิ่ม
* ศักราชของจีน

## อ้างอิง

## บรรณานุกรม
* 

หมวดหมู่:ศักราชของราชวงศ์ฮั่นตะวันออก
รัฐบาลชั่วคราวแห่งรัสเซียทั้งปวง

**รัฐบาลชั่วคราวแห่งรัสเซียทั้งปวง** (อักษรย่อ **PA-RG**) บางครั้งเป็นที่รู้จักกันว่า **คณะกรรมาธิการอูฟา** หรือ **คณะกรรมาธิการออมสค์** เป็นรัฐบาลต่อต้านบอลเชวิคที่มีอยู่เป็นเวลาสั้น ๆ ที่จัดตั้งขึ้นในเมืองออมสค์ ภูมิภาคไซบีเรีย ในช่วงฤดูใบไม้ร่วง ค.ศ. 1918 ภายหลังการประชุมของขบวนการรวมกลุ่มต่อต้านคอมมิวนิสต์รัสเซีย ณ เมืองอูฟา แต่ด้วยอำนาจควบคุมที่มีเพียงน้อยนิด ทำให้รัฐบาลถูกโค่นล้มจากการรัฐประหารโดยฝ่ายทหารอนุรักษนิยม ซึ่งนำโดยพลเรือเอกอะเลคซันดร์ คอลชัค เมื่อเดือนพฤศจิกายน ค.ศ. 1918

รัฐบาลจัดตั้งขึ้นตามผลลัพธ์ของการเจรจาหลายครั้งระหว่างหน่วยงานหรือขบวนการต่อต้านบอลเชวิค ซึ่งจัดประชุมในเดือนกรกฎาคม สิงหาคม และกันยายนของ ค.ศ. 1918 ภายใต้แรงกดดันจากฝ่ายสัมพันธมิตรที่ต้องการรวมกองกำลังเป็นเอกภาพเพื่อต่อต้านรัฐบาลบอลเชวิคมอสโก

รัฐบาลจัดตั้งขึ้นในเมืองออมสค์เมื่อต้นเดือนตุลาคม แต่กลับมีอำนาจการควบคุมเพียงน้อยนิดและยังคงต้องพึ่งพาการบริหารและกองกำลังจากรัฐบาลชั่วคราวไซบีเรีย ซึ่งกำลังครอบงำอำนาจของรัฐบาล รัฐบาลชั่วคราวไม่มีระบบราชการและอำนาจที่ชัดเจน อีกทั้งไม่มีกองกำลังติดอาวุธเป็นของตนเองด้วย ทำให้รัฐบาลต้องยอมรับข้อเรียกร้องต่าง ๆ ที่โน้มเอียงไปทางอนุรักษนิยมจากรัฐบาลไซบีเรีย รัฐบาลดำรงอยู่กระทั่งถูกโค่นล้มโดยกลุ่มทหารฝ่ายขวาในคืนวันที่ 17 พฤศจิกายน ค.ศ. 1918 พร้อมกับการสถาปนาระบอบเผด็จการทหารของพลเรือเอกคอลชัคในเวลาต่อมา

## หมายเหตุ

หมวดหมู่:การปฏิวัติรัสเซีย
หมวดหมู่:การล่มสลายของจักรวรรดิรัสเซีย
หมวดหมู่:ประวัติศาสตร์รัสเซีย
หมวดหมู่:พ.ศ. 2461
หมวดหมู่:สงครามกลางเมืองรัสเซีย
หมวดหมู่:รัฐบาลชั่วคราว
เอแวซ

**เอแวซ** () เป็นนครและเมืองหลักของเทศมณฑลเอแวซ จังหวัดฟอร์ส ประเทศอิหร่าน จากสำมะโน พ.ศ. 2549 นครนี้มีประชากร 14,315 คนใน 3,297 ครัวเรือน ประชากรส่วนใหญ่ในเอแวซนับถือศาสนาอิสลามนิกายซุนนี

## อ้างอิง
เห็ดสน

**เห็ดสน** (ชื่อวิทยาศาสตร์: *Tricholoma matsutake*) หรือ **มัตสึตาเกะ** () เป็นเห็ดชนิดหนึ่ง ที่อยู่ในสกุล *[[Tricholoma]]* วงศ์ Tricholomataceae แพร่กระจายอยู่ในทวีปเอเชีย (รวมถึงญี่ปุ่นและรัสเซีย) ยุโรป และ อเมริกาเหนือ ชอบดินที่ค่อนข้างแห้งและมีฮิวมัสน้อย ช่วงอุณหภูมิการเจริญเติบโตอยู่ที่ 5-30 °C อุณหภูมิที่เหมาะสมที่สุดคือ 22-25°C ค่า pH ที่เหมาะสมคือ 4.5-5.5 ป่าสนทั่วโลกซึ่งเป็นแหล่งของเห็ดสนกำลังเผชิญปัญหาจากโรคต่าง ๆ เช่น โรคเหี่ยวของสน ทำให้จำนวนกำลังลดลงอย่างมาก สหภาพนานาชาติเพื่อการอนุรักษ์ธรรมชาติ (IUCN) กำหนดให้เห็ดชนิดนี้เป็นชนิดใกล้สูญพันธุ์ ในเดือนกรกฎาคม 2020

เห็ดสนมีกลิ่นหอมเฉพาะตัวและได้รับการยกย่องให้เป็นเห็ดกินได้ที่มีค่าสูงในญี่ปุ่น แต่ที่นอกญี่ปุ่นบ่อยครั้งกลับถูกมองว่าเป็นกลิ่นที่ไม่พึงประสงค์

## การใช้กิน

เห็ดสนเป็นเห็ดที่กินได้ซึ่งมีความหมายแทนรสชาติของฤดูใบไม้ร่วงในญี่ปุ่น และมีฉายาว่า "ราชาแห่งเห็ดญี่ปุ่น" (日本のキノコの王様) เพราะยากที่จะเพาะปลูกเทียมและสามารถกินได้ในช่วงเวลาสั้น ๆ ในฤดูใบไม้ร่วงเท่านั้น จึงถูกมองว่าเป็นอาหารที่มีมูลค่าสูงเพราะขาดแคลน สำหรับชาวญี่ปุ่นหลายคน โดยทั่วไปมักกล่าวว่าเห็ดสนมีกลิ่นหอม ฤดูกาลหลักสำหรับการเก็บเกี่ยวเพื่อใช้กินคือเดือนตุลาคมถึงพฤศจิกายน พันธุ์ที่มีลำต้นหนาและแข็ง หมวดไม่เปิดกว้างมากไป ถือเป็นสินค้าดีที่มีมูลค่าการค้าสูง ถ้าลำต้นนิ่มเวลาสัมผัสแปลว่าเป็นไปได้ที่จะถูกแมลงกิน สามารถเอาแมลงออกได้ด้วยการแช่ในน้ำเกลือสักพัก

เห็ดสนเข้ากันได้ดีกับอาหารญี่ปุ่นรสอ่อน และโดยทั่วไปนิยมรับประทานในรูปแบบต่าง ๆ เช่น นึ่งในหม้อดิน ย่างด้วยถ่าน ทำเป็นซุป ทากิโกมิโงฮัง หรือ เท็มปุระ เป็นต้น บางคนบอกว่าเห็ดสนที่มีฝาปิดอาจมีกลิ่นแรง ดังนั้นจึงควรสับมันแล้วใช้ทำข้าวหรือซุปจะดีกว่า เช่นเดียวกับเห็ดอื่น ๆ เห็ดสนสามารถรับประทานแบบดิบ ๆ ได้ เพราะส่วนประกอบของอูมามิจะเพิ่มขึ้นเมื่อได้รับความร้อน เมื่อปรุงอาหาร เนื่องจากกลิ่นจะหายไปหากล้าง จึงใช้ผ้าเช็ดเบา ๆ และฐานจะไม่ถูกตัดออก แต่จะตัดเฉพาะส่วนรอบ ๆ เพื่อให้เหลือตรงกลางไว้ เห็ดสนยิ่งสดก็ยิ่งมีกลิ่นหอม และหลังจากผ่านไป 2-3 วัน กลิ่นและรสชาติจะจางลงและแห้งไป ดังนั้นพยายามใช้ให้หมดทันทีที่ได้มา

ในปี 1938 ดร. อิโนะสุเกะ อิวาเดะ แพทย์ด้านการเกษตรได้ชี้แจงองค์ประกอบหลักของกลิ่นเฉพาะซึ่งมีอยู่ในเห็ดสนซึ่งประกอบด้วย 1-octen-3-ol และ กรดซินนามิก และยังสังเคราะห์เทียมได้สำเร็จอีกด้วย โดยเฉพาะอย่างยิ่งกรดซินนามิกที่สร้างกลิ่นเฉพาะของเห็ดสน กลิ่นหอมสังเคราะห์ราคาไม่แพงที่จำลองกลิ่นของเห็ดสนมีวางจำหน่ายทั่วไปในชื่อ "มัตสึตาเกะเอสเซนซ์" นอกจากนี้ยังอุดมไปด้วย เส้นใยอาหาร และ โพแทสเซียม และกล่าวกันว่าเป็นเห็ดที่มีคุณค่าทางโภชนาการที่ดีเยี่ยมเช่นเดียวกับกลิ่นและรสชาติ

เห็ดสนหมักเกลือยังได้รับการแนะนำวิธีการเก็บรักษาใน "สึเกโมโนะชิโอะคาเง็ง" (漬物塩嘉言) ซึ่งตีพิมพ์ครั้งแรกในยุคเท็มโป (ปี 1831-1845)

## อ้างอิง

หมวดหมู่:เห็ดที่รับประทานได้
ประตูหย่งติ้ง

**ประตูหย่งติ้ง** หรือ **หย่งติ้งเหมิน** (; ( แปลว่า “Gate of Perpetual Peace”) เป็นประตูหน้าหลังเดิมของเมืองชั้นนอกของ กำแพงเมืองเก่าของปักกิ่ง เดิมทีสร้างขึ้นในปี ค.ศ. 1553 ในช่วงราชวงศ์หมิง และถูกทำลายลงในปี ค.ศ. 1950 เพื่อสร้างระบบถนนใหม่ในกรุงปักกิ่ง ในปี ค.ศ. 2005 หย่งติ้งเหมินถูกสร้างขึ้นใหม่ที่บริเวณประตูเมืองหลังเก่า ประตูใหม่นี้เชื่อมต่อกับถนนเดิมที่มุ่งสู่ประตูและเข้าสู่เมือง (ดูรูปด้านล่าง)

ในช่วงกบฏนักมวย เมื่อวันที่ 11 มิถุนายน ค.ศ. 1900 เลขาธิการสภาผู้แทนญี่ปุ่น สุงิยามะ อากิระ () ถูกโจมตีและสังหารใกล้หย่งติ้งเหมินโดยทหารมุสลิมของนายพลตง ฟู่เซียง ซึ่งเป็นผู้รักษาการณ์ทางตอนใต้ของกำแพงเมืองปักกิ่ง

## ดูเพิ่ม
* กำแพงเมืองของจีน
* ประวัติศาสตร์ปักกิ่ง

## อ้างอิง

## แหล่งข้อมูลอื่น
* 

หมวดหมู่:สิ่งก่อสร้างในปักกิ่ง
ประตูตวน

**ประตูตวน** หรือ **ตวนเหมิน** () รู้จักกันในชื่อ **Gate of Uprightness** หรือ **Upright Gate** เป็นประตูในนครจักรพรรดิของปักกิ่ง และตั้งอยู่ทางใต้ของพระราชวังต้องห้ามขึ้นไปทางเหนือจากทางเข้านครจักรพรรดิ เป็นประตูถัดไปหลังจากประตูเทียนอันหรือ Gate of Heavenly Peace และมีโครงสร้างคล้ายกับประตูเทียนอัน ประตูต่อไปทางเหนือถัดจากประตูตวนคือ ประตู่อู่ ซึ่งเป็นประตูทางใต้และทางเข้าหลักของพระราชวังต้องห้าม

## ดูเพิ่ม
* กำแพงเมืองของจีน
* ประวัติศาสตร์ปักกิ่ง

## อ้างอิง

## แหล่งข้อมูลอื่น
* 

หมวดหมู่:สิ่งก่อสร้างในปักกิ่ง
หอกลองและหอระฆังแห่งปักกิ่ง

thumb|200px|หอกลอง
thumb|200px|การแสดงที่หอกลอง
thumb|200px|หอระฆัง

**[[Drum tower (Asia)|หอกลอง]]แห่ง[[ปักกิ่ง]]** หรือ **กู่โหลว** (; ) ตั้งอยู่ทางเหนือสุดของแกนกลางของเมืองชั้นในไปทางเหนือของถนนตี้อันเหมิน เดิมทีสร้างขึ้นเพื่อใช้ในการแสดงดนตรี ต่อมาถูกใช้เพื่อประกาศเวลาและปัจจุบันเป็นสถานที่ท่องเที่ยว

**[[Bell tower|หอระฆัง]]แห่งปักกิ่ง** () ตั้งอยู่ใกล้ด้านหลังหอกลอง หอระฆังและหอกลองสามารถมองเห็นทัศนียภาพแบบพาโนรามาเหนือใจกลางกรุงปักกิ่ง ก่อนยุคสมัยใหม่หอคอยทั้งสองเป็นเส้นขอบฟ้าของกรุงปักกิ่ง

## ดูเพิ่ม
* กำแพงเมืองของจีน
* ประวัติศาสตร์ปักกิ่ง

## แหล่งข้อมูลอื่น
* 

หมวดหมู่:สิ่งก่อสร้างในปักกิ่ง
คินาโกะ

thumb| คินาโกะ
thumb|ดังโงะใส่คินาโกะ

**คินาโกะ** () หรือ **แป้งถั่วเหลือง** เป็นแป้งประกอบอาหาร ที่ได้จากการคั่ว ปอกเปลือก และบดถั่วเหลือง ความร้อนช่วยขจัดกลิ่นเฉพาะของถั่วเหลืองและสร้างกลิ่นหอม

ที่มาของคำว่า "คินาโกะ" มาจากคำว่า "คินารุโคนะ" (黄なる粉) โดย "คิ" (黄) หมายถึงสีเหลือง และ "โคนะ" (粉) หมายถึงผงแป้ง มาจากการที่ผงแป้งที่ได้จากถั่วเหลืองนี้มีสีเหลือง

อย่างไรก็ตาม ในความเป็นจริงแล้วแป้งไม่ได้เป็นสีเหลืองเสมอไป คินาโกะที่ทำจากถั่วเหลืองสีเหลืองจะมีสีน้ำตาลอมเหลือง ในขณะที่คินาโกะที่ทำจาก ถั่วเหลืองสีเขียวจะมีสีเขียวอ่อน บางทีจึงถูกเรียกว่า "อาโอกินะโคนะ" (青きな粉) หรือ "อุงุอิสึ คินาโกะ" (うぐいすきな粉) โดยคำว่า "อุงุอิสึ" หมายถึง นกกระจ้อยญี่ปุ่น

## อาหารที่ใช้คินาโกะ
คินาโกะสามารถรับประทานกับโมจิ หรือใช้เป็นวัตถุดิบสำหรับวางาชิ บางครั้งก็รับประทานโดยผสมกับน้ำตาลแล้วโรยบนข้าว ตัวอย่างขนมญี่ปุ่นที่ใช้คินาโกะทำเช่น วาราบิโมจิ, โบตาโมจิ, สุฮามะ, คินาโกะเนจิริ ฯลฯ บางครั้งก็ผสมกับนมวัว หรือ น้ำเต้าหู้ และยังอาจใช้เป็นส่วนผสมในไอศกรีม

## อ้างอิง

หมวดหมู่:ผง
หมวดหมู่:อาหารจากถั่วเหลือง
พระโค พระแก้ว

**พระโค พระแก้ว** เป็นนิทานพื้นบ้านของประเทศกัมพูชา สันนิษฐานว่าน่าจะเกิดในสมัยละแวกในช่วงที่สยามเข้ารุกรานเขมรอย่างหนัก แล้วนำทรัพย์สมบัติกลับไปยังประเทศของตน ในบทความจาก *วารสารการเมืองการปกครอง* เขียนโดยดาวราย ลิ่มสายหั้ว และสุรชาติ บำรุงสุข ระบุว่าฝรั่งเศสได้ใช้อำนาจทางการเมืองสร้างวรรณกรรมเรื่องนี้ที่เกี่ยวกับไทยเพื่อให้ชาวกัมพูชาเกลียดชังไทยเนื่องจากฝรั่งเศสต้องการสร้างความชอบธรรมให้กับตนเองที่เข้ามาปกครองกัมพูชาในขณะนั้น

## เนื้อหา
ชาวนายากไร้คู่หนึ่งอาศัยอยู่ที่เมืองละแวก ต่อมาภรรยาได้ตั้งครรภ์ แต่เนื่องจากเปรี้ยวปากอยากกินมะม่วง จึงปีนต้นมะม่วงจนตกลงมาเสียชีวิต ครรภ์นางแตกและเป็นฝาแฝด แฝดพี่เป็นวัว จึงมีชื่อว่า "พระโค" ซึ่งมีอิทธิฤทธิ์ปาฏิหาริย์ ส่วนแฝดผู้น้องเป็นคนมีชื่อว่า "พระแก้ว" พระโคได้เลี้ยงดูพระแก้วด้วยการเคี้ยวหญ้าแล้วเสกออกมาเป็นอาหาร และยังเสกสิ่งของต่าง ๆ ให้กับพระแก้วได้ใช้อีก

เมื่อชาวบ้านรู้เกิดความละโมบอยากได้ทรัพย์สิน ว่าทรัพย์สินออกมาจากท้องของพระโค จึงคิดจะจับพระโคฆ่าเสียเพื่อเอาทรัพย์สินในท้อง พระโคบอกพระแก้วแล้วจับหางตนไว้แล้วพาเหาะหนีกันไป

ต่อมาพระแก้วได้แต่งงานกับนางเภา เป็นธิดาของพระบาทรามาเชิงไพร กษัตริย์ผู้ครองเมืองละแวก เมื่อกิตติศัพท์ของพระโคล่วงรู้ไปถึงสยาม พระเจ้ากรุงศรีอยุธยาก็ปรารถนาจะได้พระโคพระแก้วมาไว้ในพระนครศรีอยุธยา จึงส่งทูตมาเพื่อท้าประลองชิงบ้านชิงเมือง การประลองเกิดขึ้น 3 ครั้ง สองครั้งแรกพระโคสามารถเอาชนะได้ การประลองครั้งที่สาม เป็นการชนวัว ทางสยามนำวัวพยนต์มาประลอง พระโครู้ว่าไม่สามารถเอาชนะได้ จึงวางอุบายหลบหนี บอกพระแก้วและนางเภาว่าหากตนก้มหัวลงสองหนก็ให้จับหางไว้ จะได้เหาะหนีไปพร้อมกัน จนหลบหนีไปได้ สยามจึงได้ยกทัพตามติดทัน นางเภาเสียหลักตกลงมาถึงแก่ชีวิต ส่วนพระโค และพระแก้วถูกจับได้ในที่สุด เหตุครั้งนี้จึงทำให้เสียเมืองละแวกแก่สยาม 

พระโคพระแก้ว ถูกจับตัวไปยังกรุงศรีอยุธยา เป็นเหตุให้ของวิเศษต่าง ๆ ที่อยู่ในท้องพระโค ถูกนำมาไว้ที่กรุงศรีอยุธยา เป็นเหตุให้สยามเจริญรุ่งเรืองเรื่อย ๆ ส่วนเขมรก็เสื่อมอำนาจลงเรื่อย

## การเผยแพร่
วัดตรอแลงแกงในกรุงละแวก มีวิหารชื่อ พระโค พระแก้ว ภายในมีภาพจิตรกรรมฝาผนังเรื่องราวพระโค พระแก้วตั้งแต่ต้นจบจบ ชาวเขมรเชื่อว่าองค์จริงนั้น ถูกนำไปไว้ที่ ณ พระนครศรีอยุธยา จึงมีการสร้างองค์จำลองขึ้นมา มีการตีพิมพ์นิทานเรื่องนี้เป็นภาษาฝรั่งเศสเมื่อ ค.ศ. 1860 ค.ศ. 1952 สํานักพิมพ์คีม คี นํามาพิมพ์เผยแพร่ ในปี ค.ศ. 2001 สํานักพิมพ์ไรยํได้นําตํานานเรื่องนี้มาเขียนภาพประกอบแล้วพิมพ์เผยแพร่เป็นหนังสือภาพประกอบตํานานเรื่อง *พระโค พระแก้ว* เรื่องราวนี้อยู่ในแบบเรียน *ประวัติศาสตร์เขมร ภาค 2* ของ ตรึง เงีย (ตฺรึง งา) 

## อ้างอิง

หมวดหมู่:คติชนเขมร
อาเงดาชิโดฟุ

thumb|220x220px| อาเงดาชิโดฟุ
**อาเงดาชิโดฟุ** () หรือ **เต้าหู้อาเงดาชิ** เป็นอาหาร ที่ทำโดยนำเต้าหู้มาชุบแป้งแล้วทอด จากนั้นรับประทานกับดาชิหรือโชยุ

## ภาพรวม
อาเงดาชิโดฟุทำโดยนำเต้าหู้ ไปชุบแป้งมันฝรั่งหรือแป้งสาลีแล้วทอด ขึ้นอยู่กับความชอบด้านอาหารของแต่ละบุคคลและประเพณีของครอบครัว ความแตกต่างอย่างมากระหว่างการใช้แป้งมันฝรั่งกับแป้งสาลีคือ เมื่อใช้แป้งมันฝรั่งจะไม่มีน้ำมันหลังจากการทอด และเนื้อสัมผัสของแป้งชุบจะแตกต่างกัน

## วิธีการปรุง
# ห่อเต้าหู้ด้วยกระดาษสำหรับทำครัว วางตุ้มน้ำหนักไว้ด้านบน แล้วสะเด็ดน้ำ (ถ้าใส่น้ำเดือดไว้ล่วงหน้าแล้วต้มประมาณ 5 นาที จะไม่เปื่อยยุ่ยง่าย)
# เอาเต้าหู้ที่สะเด็ดน้ำแล้วไปเคลือบด้วยแป้งบาง ๆ แล้วทอดในน้ำมันที่อุณหภูมิประมาณ 180°C
# ทำซอสร้อน ๆ
# จัดใส่ชามแล้วราดซอสด้านบน

หมวดหมู่:อาหารจากเต้าหู้
หมวดหมู่:อาหารจากถั่วเหลือง
หมวดหมู่:อาหารทอดในน้ำมันท่วมของญี่ปุ่น
ความสัมพันธ์เนโท–ฟินแลนด์

สาธารณรัฐฟินแลนด์เป็นสมาชิกขององค์การสนธิสัญญาป้องกันแอตแลนติกเหนือ (เนโท) ตั้งแต่วันที่ 4 เมษายน พ.ศ. 2566 ซึ่งเป็นช่วงที่รับเข้าเป็นสมาชิกเกิดขึ้น ฟินแลนด์มีความสัมพันธ์อย่างเป็นทางการกับเนโทตั้งแต่ พ.ศ. 2537 เมื่อเข้าร่วมกลุ่มประเทศความร่วมมือเพื่อสันติภาพและเป็นสมาชิกของสหภาพยุโรปซึ่งส่วนใหญ่คาบเกี่ยวกับเนโทในการเป็นสมาชิกตั้งแต่ พ.ศ. 2538 ตั้งแต่เดือนพฤษภาคม พ.ศ. 2547 ถึงเดือนเมษายน พ.ศ. 2566 ฟินแลนด์เป็นสมาชิกสหภาพยุโรป 1 ใน 6 ประเทศที่ไม่ได้เป็นสมาชิกของเนโท

ฟินแลนด์ยังคงรักษาความเป็นกลางเมื่อต้องเผชิญกับความสัมพันธ์ที่ซับซ้อนกับรัสเซียบ่อยครั้ง ในขณะที่ความเป็นไปได้ของการเป็นสมาชิกเป็นประเด็นถกเถียงในประเทศตั้งแต่สิ้นสุดสงครามเย็น หลังจากการรุกรานยูเครนของรัสเซียใน พ.ศ. 2565 การอภิปรายหันไปสนับสนุนการเป็นสมาชิกของเนโทและประเทศได้สมัครเข้าร่วมเนโทอย่างเป็นทางการเมื่อวันที่ 18 พฤษภาคม พ.ศ. 2565

ในวันที่ 5 กรกฎาคม พ.ศ. 2565 เนโทได้ลงนามในพิธีสารภาคยานุวัติสำหรับฟินแลนด์เพื่อเข้าร่วมเป็นพันธมิตร มี 28 จาก 30 ประเทศสมาชิกของเนโทได้ให้สัตยาบันพิธีสารแล้วภายในสิ้นเดือนกันยายน พ.ศ. 2565 ส่วนที่เหลืออีก 2 ประเทศคือตุรกีและฮังการีซึ่งจะให้สัตยาบันภายในสิ้นเดือนมีนาคมปีถัดไป ฟินแลนด์เข้าเป็นสมาชิกของเนโทอย่างเป็นทางการในวันที่ 4 เมษายน พ.ศ. 2566 ในระหว่างการประชุมสุดยอดตามกำหนดการ เป็นการสิ้นสุดกระบวนการภาคยานุวัติที่เร็วที่สุดในประวัติศาสตร์ของสนธิสัญญา
## อ้างอิง

หมวดหมู่:ความสัมพันธ์ระหว่างประเทศของประเทศฟินแลนด์
เพียวร์เฮโรอิน

***เพียวร์เฮโรอิน*** () เป็นสตูดิโออัลบั้มเปิดตัวของนักร้องนักแต่งเพลงชาวนิวซีแลนด์ ลอร์ด วางจำหน่ายเมื่อวันที่ 27 กันยายน ค.ศ. 2013 โดยยูนิเวอร์แซล, ลาวา และรีพับลิกเรเคิดส์ หลังจากการประชุมกับนักแต่งเพลงไม่ประสบความสำเร็จหลายครั้ง ลอร์ดก็จับคู่กับโจเอล ลิตเติล ตัวแทนของเอแอนด์อาร์ สกอตต์ แมกลาชลันช่วยในการผลิตอัลบั้ม การบันทึกเสียงเกิดขึ้นที่โกลเดนเอจสตูดิโอส์ในออกแลนด์ *เพียวร์เฮโรอิน*ได้รับการขนานนามว่าเป็นอัลบั้มอิเล็กทรอนิกา ดรีมป็อป และอิเล็กโทรป็อปที่มีการผลิตแบบเรียบง่าย เสียงเบสหนักแน่น และบีตที่ตั้งโปรแกรมไว้

โดยทั่วไปแล้ว *เพียวร์เฮโรอิน* ได้รับการวิจารณ์ในเชิงบวกจากนักวิจารณ์เพลง หลายคนชื่นชมการแต่งเพลง การผลิต และการขับเสียงร้องของลอร์ด ปรากฏในรายชื่อนักวิจารณ์เมื่อสิ้นปีหลายรายการ และได้รับการเสนอชื่อเข้าชิงรางวัลอัลบั้มเพลงป็อปยอดเยี่ยม ในงานประกาศผลรางวัลแกรมมีประจำปี ครั้งที่ 56 อัลบั้มนี้เกี่ยวกับอรรถบทของเยาวชนและการวิพากษ์วัฒนธรรมกระแสหลัก พาสำรวจวัตถุนิยม ชื่อเสียง วัฒนธรรมการบริโภค และสถานภาพทางสังคม *เพียวร์เฮโรอิน*มีชื่อเสียงในด้านอิทธิพลต่อดนตรีป็อปสมัยใหม่

ลอร์ดเปิดตัวซิงเกิลนำของอัลบั้ม "Royals" สู่ความสำเร็จเชิงวิจารณ์และเชิงพาณิชย์ ตามมาด้วย "Tennis Court" "Team" และ "Glory and Gore" อัลบั้มนี้เปิดตัวที่อันดับ 3 ในชาร์ต''บิลบอร์ด'' 200 ของสหรัฐฯ โดยขายได้ 129,000 ยูนิตเทียบเท่ากับอัลบั้ม และติดอันดับชาร์ตในออสเตรเลียและนิวซีแลนด์ *เพียวร์เฮโรอิน*เป็นหนึ่งในอัลบั้มที่ขายดีที่สุดในปี ค.ศ. 2014 ได้รับการรับรองระดับแพลตินัมในสหราชอาณาจักร ดับเบิลแพลตินัมในแคนาดา และระดับแพลตินัมสามเท่าในออสเตรเลียและสหรัฐอเมริกา ขายได้มากกว่า 5 ล้านชุดทั่วโลก ในเดือนพฤศจิกายน ค.ศ. 2021 *เพียวร์เฮโรอิน*เวอร์ชันขยายถูกดึงออกจากบริการสตรีมเพลงทั้งหมด โดยมีเพลงเพิ่มเติมให้ใช้งานผ่าน*เดอะเลิฟคลับอีพี* ที่เผยแพร่ซ้ำและซิงเกิลอื่น ๆ ในบริการสตรีมทั้งหมด

## การตอบรับเชิงวิจารณ์

*เพียวร์เฮโรอิน*ได้รับคำวิจารณ์เชิงบวกจากนักวิจารณ์โดยทั่วไป เว็บไซต์รวมเมทาคริติก รายงานคะแนนปกติที่ 79 จากบทวิจารณ์ 28 รายการ เจสัน ลิปชูตซ์ จาก*[[บิลบอร์ด]]* อธิบายว่า "ไม่มีที่ติ" และ "การสำรวจจิตวิญญาณของหญิงสาวที่เงียบขรึมในยุคอินเทอร์เน็ต พยายามรู้สึกบางอย่างและไม่อิจฉาไปเสียทุกอย่าง" ในบทวิจารณ์ A− อันเป็นที่ชื่นชอบของเรย์ ราห์มาน จาก*[[เอนเตอร์เทนเมนต์วีกลี]]* กล่าวว่าการผลิตอัลบั้ม การขับเสียงร้อง และการแต่งเนื้อร้อง "ส่งสัญญาณถึงการมาถึงของดาวดวงใหม่" ในทางตรงกันข้าม มอรา จอห์นสตัน ผู้วิจารณ์จาก*สพิน* แนะนำว่าลอร์ดใช้อายุของเธอเป็น "อุบายเงอะงะ" โดยประกาศว่าเพลงของเธอ "ตกลงอย่างจริงจัง" และล้างด้วย "(อาจเป็นของปลอม) วัยรุ่นป็อปสตาร์น่าเบื่อ" ลินด์เซย์ โซลาดซ์ จาก*[[พิตช์ฟอร์ก]]* บรรยายว่าลอร์ดเป็น "ผู้สื่อข่าวแนวหน้าของวัฒนธรรมเยาวชนหลังยุคดิจิทัลที่สูญเสียไปอย่างงดงาม และความเบื่อหน่ายของชนชั้นแรงงานในเขตชานเมือง"

## รายการเพลง
เพลงทั้งหมดเขียนโดยเอลลา เยลิช-โอคอนเนอร์ และโจเอล ลิตเติล และอำนวยการสร้างโดยลิตเติล ยกเว้นที่ระบุไว้

**หมายเหตุ**
*  หมายถึงผู้ผลิตเพิ่มเติม

## อ้างอิง

## แหล่งข้อมูลอื่น
* 
* 

หมวดหมู่:อัลบั้มเปิดตัวครั้งแรกในปี พ.ศ. 2556
หมวดหมู่:อัลบั้มเพลงของลอร์ด
หมวดหมู่:อัลบั้มเพลงของค่ายรีพับลิกเรเคิดส์
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดสงขลา]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองสงขลา, อำเภอสิงหนคร, อำเภอระโนด, อำเภอกระแสสินธุ์, อำเภอสทิงพระ และอำเภอจะนะ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหาดใหญ่, อำเภอนาหม่อม, อำเภอบางกล่ำ, อำเภอรัตภูมิ, อำเภอควนเนียง และกิ่งอำเภอคลองหอยโข่ง

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอสะเดา, อำเภอนาทวี, อำเภอเทพา และอำเภอสะบ้าย้อย

## ดูเพิ่ม
* จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

สงขลา
จ 2539
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดสมุทรสงคราม]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด

## ดูเพิ่ม
* จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

สมุทรสงคราม
หมวดหมู่:การเลือกตั้งในจังหวัดสมุทรสงคราม
อากิโนริ เอโงชิ

**อากิโนริ เอโงชิ** (江越 彬紀えごし あきのり, 2 สิงหาคม 1988 -) เป็นนักพากย์ ผู้บรรยาย และ นักแสดง ชาวญี่ปุ่น เกิดที่จังหวัดฟุกุโอกะ สังกัดสมาคมสหกรณ์ผู้บริโภคนักแสดงโตเกียว

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากจังหวัดฟูกูโอกะ
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
ยูกะ เทราซากิ

**ยูกะ เทราซากิ** (寺崎 裕香てらさき ゆか, 4 สิงหาคม 1983 -) เป็นนักพากย์ นักแสดง และ นักร้อง ชาวญี่ปุ่น เกิดที่จังหวัดคุมาโมโตะ สังกัดเค็นโปรดักชัน ส่วนสูง 155 ซม.

## ผลงานพากย์
* *[[อินาสึมะอีเลฟเวน GO]]* (มัตสึกาเซะ เท็มมะ)
* *[[ไม่หล่อแต่เร้าใจ!!]]* (สึนางาวะ มาโกโตะ)
* *[[โดกิโดกิ! พรีเคียว]]* (ราเคล)
* *[[โมบิลสูทกันดั้ม ไอรอน บลัด ออร์แฟนซ์]]* (คูเดเลีย ไอนะ เบิร์นสไตน์)
* *[[อินาสึมะอีเลฟเวน อาเรส โนะ เท็นบิง]]* (ฮิโยริ มาซากัตสึ)
* *[[คาเงกิ โชโจะ!!]]* (ทาเกอิ อาเกมิ)
* *[[ผ่าเหวนรก]]* (วูเอโลเอลูโก)
* *[[จังหวะวัยรุ่น ว้าวุ่นหัวใจ]]* (เองาชิระ มิกะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526
หมวดหมู่:บุคคลจากจังหวัดคูมาโมโตะ
หมวดหมู่:นักร้องป็อปหญิงญี่ปุ่น
หมวดหมู่:นักแสดงหญิงชาวญี่ปุ่น
หมวดหมู่:นักพากย์หญิงชาวญี่ปุ่น
ยูซูเกะ นางาโนะ

**ยูซูเกะ นางาโนะ** (永野 由祐ながの ゆうすけ, 23 พฤษภาคม 1994 -) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดอาตส์วิชัน

## ผลงานพากย์
* *[[เกมพระราชา]]* (ยามาชิตะ เคย์ตะ)
* *[[ไอดอลมาสเตอร์ SideM]]* (คางุระ เรย์)
* *[[อควาโทปแห่งทรายขาว]]* (ฮิงะ เอย์จิ)
* *[[จังหวะวัยรุ่น ว้าวุ่นหัวใจ]]* (ฟุกุนางะ คุริสึ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากจังหวัดคานางาวะ
หมวดหมู่:นักพากย์ชายชาวญี่ปุ่น
แกงกะหรี่ไทย

thumb| แกงกะหรี่ไทย
right|thumb|230x230px| แกงกะหรี่ไทยกินพร้อมข้าว
**แกงกะหรี่** เป็นหนึ่งในสามแกงหลักของไทย ร่วมกับแกงเขียวหวานและแกงเผ็ด เป็นรายการอาหารที่พบได้ในร้านอาหารไทยในต่างประเทศ โดยเฉพาะในประเทศตะวันตก

ในภาษาอังกฤษจะเรียกแกงกะหรี่ไทยว่า "แกงเหลือง" () เช่นเดียวกับที่เรียกแกงเขียวหวานว่า "แกงเขียว" () และเรียกแกงเผ็ดว่า "แกงแดง" () รวมกันเป็นแกง 3 สี อย่างไรก็ตาม แกงกะหรี่ไทยเป็นคนละอย่างกับแกงเหลืองซึ่งเป็นอาหารปักษ์ใต้

แกงกะหรี่ไทยนั้นมีเอกลักษณ์ที่ต่างจากแกงกะหรี่ดั้งเดิมซึ่งมีที่มาจากอินเดีย หรือแกงกะหรี่ญี่ปุ่น ตรงที่มีการใส่กะทิ

## อ้างอิง

หมวดหมู่:อาหารจากมะพร้าว
หมวดหมู่:แกง
สโมสรฟุตบอลแมนเชสเตอร์ยูไนเต็ดในฤดูกาล 1997–98

ฤดูกาล 1997–98 เป็นฤดูกาลที่ 6 ของแมนเชสเตอร์ยูไนเต็ดในพรีเมียร์ลีกและเป็นฤดูกาลที่ 23 ติดต่อกันในลีกสูงสุดของฟุตบอลอังกฤษ รอย คีน กองกลางทีมชาติไอร์แลนด์ ได้รับการแต่งตั้งเป็นกัปตันทีมคนใหม่ ต่อจากเอริก ก็องโตนา โดยพีเตอร์ สไมเกิล ผู้รักษาประตูทีมชาติเดนมาร์ก เป็นรองกัปตันทีม ยูไนเต็ดเสียตำแหน่งแชมป์พรีเมียร์ลีกให้กับอาร์เซนอลภายใต้การคุมทีมของอาร์แซน แวงแกร์ ผู้จัดการทีมชาวฝรั่งเศส เจ้าของสถิติชนะติดต่อกัน 10 นัดรวดในช่วง 2 เดือนสุดท้ายของฤดูกาล เช่นเดียวกับการตกรอบด้วยน้ำมือของคู่แข่งในลีกอย่างบาร์นสลีย์ และอาแอ็ส มอนาโก ในเอฟเอคัพ และยูฟ่าแชมเปียนส์ลีก ตามลำดับ จบฤดูกาลโดยมีเพียงแชริตีชีลด์ในตู้โชว์ถ้วยรางวัลเท่านั้น

หลังจากเสียกัปตันทีมและดาวยิงอย่างเอริก ก็องโตนาที่แขวนสตั๊ดเมื่อจบฤดูกาลที่แล้ว เฟอร์กูสันได้ตัวเทดดี เชริงงัมกองหน้าทีมชาติอังกฤษมาแทนที่ทันทีจากทอตนัมฮอตสเปอร์ด้วยสัญญา 3 ปีค่าตัว 3.5 ล้านปอนด์ และมีการสับเปลี่ยนหมายเลขผู้เล่นภายในทีม เดวิด เบ็คแคมได้รับเสื้อหมายเลข 7 และเชริงงัมได้รับเสื้อหมายเลข 10 ซึ่งเป็นหมายเลขเสื้อเดิมของเบ็คแคม เฮนนิง เบิร์กซึ่งเป็นหนึ่งในทีมชุดแชมป์พรีเมียร์ลีกของแบล็กเบิร์นโรเวอส์ในฤดูกาล 1994–95 ถูกคว้าตัวเข้าสู่ถิ่นโอลด์แทรฟฟอร์ดด้วยค่าตัว 5 ล้านปอนด์เมื่อเริ่มต้นฤดูกาล และได้รับเสื้อหมายเลข 21

## เอฟเอพรีเมียร์ลีก
### สิงหาคม–ตุลาคม
แมนเชสเตอร์ ยูไนเต็ด เริ่มต้นป้องกันแชมป์พรีเมียร์ลีกเพื่อคว้าแชมป์ติดต่อกันเป็นสมัยที่ 3 ที่ไวต์ฮาร์ตเลน ซึ่งเป็นสนามเก่าของเทดดี เชริงงัม หนึ่งชั่วโมงในการเปิดตัวทำให้เขามีโอกาสยิงจุดโทษที่น่าสงสัย แต่เขายิงไปชนเสาและกระดอนออกไปข้างสนาม ในที่สุดยูไนเต็ดชนะ 2–0 จากการยิงในนาทีที่ 82 ของนิคกี บัตต์ และทำเข้าประตูตัวเองโดยรามอน เวกา กองหลังทีมชาติสวิสในนาทีที่ 83 เดวิด เบ็คแคมออกจากม้านั่งสำรองลงมายิงประตูชัยในเกมพบเซาแทมป์ตันที่โอลด์แทรฟฟอร์ด 1–0 บุกเสมอเลสเตอร์ 0–0 ที่ฟิลเบิร์ตสตรีทในนัดถัดมา ทำให้พวกเขาเก็บคลีนชีต 3 นัดรวด เบ็คแคมรักษาสถิติการทำประตูที่ดีขึ้นเรื่อยๆ ในขณะที่เชริงงัมยิงประตูแรกให้กับสโมสรในเกมที่เฟอร์กูสันเอาชนะเอฟเวอร์ตันที่กูดิสันพาร์ก

## ทีม
### ผู้รักษาประตู
* (1)  พีเตอร์ สไมเกิล (รองกัปตันทีม)

### กองหลัง
* (2)  แกรี เนวิล
* (3)  เดนิส เออร์วิน
* (4)  เดวิด เมย์
* (5)  รอนนี ยอห์นเซน
* (6)  แกรี พัลลิสเตอร์
* (12)  ฟิล เนวิล
* (21)  เฮนนิง เบิร์ก

### กองกลาง
* (7)  เดวิด เบ็คแคม
* (8)  นิคกี บัตต์
* (11)  ไรอัน กิกส์
* (13)  ไบรอัน แมคแคลร์
* (14)  ยอร์ดี ไกรฟฟ์
* (15)  คาเรล โพบอร์สกี้ย์
* (16)  รอย คีน (c)
* (18)  พอล สโกลส์

### กองหน้า
* (9)  แอนดี โคล
* (10)  เทดดี เชริงงัม
* (20)  อูเลอ กึนนาร์ ซูลชาร์
* (22)  เอริก เนฟลันด์

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
ปลดล็อกที เครื่องนี้มี CEO

***ปลดล็อกที เครื่องนี้มี CEO*** (; ) เป็นละครชุดทางโทรทัศน์เกาหลีใต้ นำแสดงโดย แช จง-ฮย็อบ ซอ อุน-ซู และ พัก ซอง-อุง สร้างจากเว็บตูนในชื่อภาษาเกาหลีเดียวกันของ พัก ซอง-ฮยุน ออกอากาศตั้งแต่วันที่ 7 ธันวาคม ค.ศ. 2022 ถึงวันที่ 12 มกราคม ค.ศ. 2023 ทางอีเอ็นเอทุกวันพุธและวันพฤหัสบดี เวลา 21:00 น. (ตามเวลาท้องถิ่น) ละครชุดทางโทรทัศน์เล่าเรื่องของประธานบริษัทที่ "ติดอยู่ในสมาร์ตโฟน" จากเหตุการณ์ที่น่าสงสัย เมื่อชายหนุ่มผู้ไม่ผ่านสัมภาษณ์งานบริษัทเดียวกันหยิบสมาร์ตโฟนนั้นได้ ชีวิตของเขาก็เปลี่ยนไป

## นักแสดง
### ตัวละครหลัก
* แช จง-ฮย็อบ แสดงเป็น พัก อิน-ซ็อง: คนหางานจบเอกการแสดงที่ใช้ชีวิตด้วยความพยายามแต่ไม่เคยประสบความสำเร็จ
* ซอ อุน-ซู แสดงเป็น จ็อง เซ-ย็อน: เลขาฯ ที่ทำตัวเหมือนหุ่นยนต์ซึ่งต่อมากลายเป็นคู่หูคนสำคัญของอิน-ซ็อง
* พัก ซอง-อุง แสดงเป็น คิม ซ็อน-จู: ประธานของซิวเวอร์ไลน์นิง บริษัทไอทีขนาดใหญ่

### ตัวละครสมทบ
* อี ซาง-ฮี แสดงเป็น โอ มี-รัน
* คิม ซ็อง-โอ แสดงเป็น มา-ฟี
* จ็อง ด็อง-ฮวาน แสดงเป็น โอ ย็อง-กึน
* คิม บย็อง-จุน แสดงเป็น ควัก ซัม-ซู
* คี โซ-ยู แสดงเป็น คิม มิน-อา
* ฮเว จี-นา แสดงเป็น จ็อง จี-ฮเย

## อ้างอิง

## แหล่งข้อมูลอื่น
*  
* 
* 

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์โดยสตูดิโอเอ็น (เนเวอร์)
หมวดหมู่:ละครโทรทัศน์แนวจินตนิมิตเกาหลีใต้
วัดเซกาเจติยาราม

**วัดเซกาเจติยาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลเซกา อำเภอเซกา จังหวัดบึงกาฬ เนื้อที่ของวัดทั้งหมดมีประมาณ 83 ไร่

วัดเซกาเจติยาราม เดิมชื่อ **วัดสันติมหาวัน** หรือ **วัดบ้านเซกา**  มีการเริ่มสร้างวัดตั้งแต่ พ.ศ. 2518 ก่อตั้งวัดขึ้นมาโดยพระครูสันติปัญญาภรณ์ เมื่อวันที่ 23 พฤศจิกายน พ.ศ. 2525 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2527 เปลี่ยนชื่อวัดมาเป็นชื่อปัจจุบันเมื่อ พ.ศ. 2552

อาคารเสนาสนะที่สำคัญ ได้แก่ พระธาตุกตัญญูที่บรรจุพระบรมสารีริกธาตุ โดยฐานกว้าง 12 เมตร มณฑลสูง 30 เมตร รวมฉัตร มีเจดีย์บรรจุพระอรหันตธาตุ สูง 8 เมตร อีก 4 องค์ ประจำทั้ง 4 มุม ศาลาเฉลิมพระเกียรติ 72 พรรษาพระบรมราชินีนาถ มีปูชนียวัตถุที่สำคัญคือ พระเจ้ามูลเมืองเซกา อุโบสถ กว้าง 9 เมตร ยาว 19 เมตร ได้รับพระราชทานตราสัญลักษณ์งานฉลองสิริราชสมบัติครบ 50 ปี มาประดิษฐานกน้าบันอุโบสถนั้นด้วย จึงให้ชื่อว่า *โบสถ์มหาราชา* ศาลาโรงธรรมเป็นทรงไทยชั้นเดียว

## อ้างอิง

เซกาเจติยาราม
เซกาเจติยาราม
หมวดหมู่:อำเภอเซกา
แอ้ม ชลธิชา

**ชลธิชา ไชยมณี** (เกิด 28 มีนาคม พ.ศ. 2548) หรือชื่อในวงการคือ **แอ้ม ชลธิชา** เป็นนักร้องลูกทุ่งหญิงชาวไทยสังกัดแกรมมี่โกลด์ เธอเป็นที่รู้จักจากผู้ชนะเลิศ 21 สมัยจากรายการประกวดร้องเพลง *[[ดวลเพลงชิงทุน]]* ทางช่องวัน 31 และมีผลงานเพลงหลังจากการประกวดในเดือนตุลาคม พ.ศ. 2565 ในชื่อ *คำสัญญาที่ชานุมาน* เธออยู่ในวงการบันเทิงมาแล้ว 4 ปี

## ชีวิตช่วงต้น
เธอเกิดเมื่อวันที่ 28 มีนาคม พ.ศ. 2548 ที่ตำบลโคกสาร อำเภอชานุมาน จังหวัดอำนาจเจริญ ในครอบครัวที่ค่อนข้างยากจน บิดามารดาของเธอต้องออกไปทำงานที่กรุงเทพมหานคร เป็นเหตุให้เธอต้องอาศัยอยู่กับยายตั้งแต่ยังเด็ก เธอรักการร้องเพลงและเดินสายประกวดตามเวทีงานวัดในอำเภอชานุมานมาหลายรายการ ซึ่งถึงแม้จะพลาดรางวัลชนะเลิศแต่ทำให้เธอมั่นใจในความสามารถของเธอมากขึ้น โดยได้ฝึกการร้องเพลงกับยายของเธอ

เธอจบการศึกษาระดับมัธยมศึกษาตอนปลายที่โรงเรียนชานุมานวิทยาคมและเป็นสมาชิกชมรมทูบีนัมเบอร์วันประจำโรงเรียนเดียวกันกับที่เธอศึกษาอยู่ โดยปัจจุบันเธอกำลังศึกษาอยู่ที่วิทยาลัยดุริยางคศิลป์ มหาวิทยาลัยมหาสารคาม

## เข้าสู่วงการบันเทิง
เธอเริ่มเป็นที่รู้จักจากการร้องเพลง *ฝากเพลงถึงยาย* ของต่าย อรทัย และได้อัปโหลดผลงานของเธอลงสู่ติ๊กต็อกซึ่งมียอดผู้ชมร่วม 2,000,000 ครั้ง หลังจากนั้นเธอได้ออกผลงานซิงเกิลแรกสังกัดภูไทเรคคอร์ด ได้แก่เพลง *น้องมาลา* เมื่อเดือนกุมภาพันธ์ พ.ศ. 2565 หลังจากนั้นในปีเดียวกันเธอได้เข้าประกวดรายการดวลเพลงชิงทุนและสามารถชิงชนะเลิศแทนชานนท์ คำอ่อนซึ่งเป็นผู้ชนะเลิศคนก่อนหน้า โดยเธอรักษาในฐานะผู้ชิงชนะเลิศถึง 21 สมัย หลังจากนั้นสลา คุณวุฒิเห็นแววในความเป็นนักร้องของเธอจึงได้ประพันธ์เพลง *คำสัญญาที่ชานุมาน* ซึ่งมีเนื้อหาเกี่ยวกับอำเภอชานุมาน จังหวัดอำนาจเจริญ ภูมิลำเนาของเธอเอง และได้เผยแพร่ลงยูทูบในเดือนตุลาคม พ.ศ. 2565 โดยมียอดการรับชม 15,871,849 ครั้ง (ณ วันที่ 5 เมษายน พ.ศ. 2566)

หลังจากนั้นเธอมีผลงานเพลงตามมา อาทิ *ขอพรท้าวเวสสุวรรณวัดไร่ขิง*, *ผาแดงของน้อง* (ต้นฉบับคือต่าย อรทัย), *ตังหวายอายผู้บ่าว* (ต้นฉบับคือศิริพร อำไพพงษ์) และ *ห่อข้าวสาวบ้านนอก*

เธอได้ลงนามสัญญาการเป็นศิลปินสังกัดแกรมมี่โกลด์อย่างเต็มตัวในเดือนมกราคม พ.ศ. 2566 พร้อมกันนี้เธอยังได้รับสมญานามว่า **ชานุมานสะท้านทุ่ง** อันเนื่องมาจากผลงานเพลงคำสัญญาที่ชานุมานซึ่งเธอเป็นผู้ร้องเพลงดังกล่าว

## ผลงานเพลง
### ซิงเกิ้ลเดี่ยว

### เพลงที่ร่วมร้องกับศิลปินอื่น
เพลงที่แอ้ม ชลธิชาได้มีส่วนร่วมในการการร้อง

### เพลงในโปรเจกต์พิเศษ

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่องวัน 31

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2548
หมวดหมู่:บุคคลที่ยังมีชีวิตอยู่
หมวดหมู่:นักร้องลูกทุ่งหญิงชาวไทย
หมวดหมู่:นักร้องเด็กชาวไทย
หมวดหมู่:ศิลปินสังกัดแกรมมี่โกลด์
หมวดหมู่:บุคคลจากอำเภอชานุมาน
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหาสารคาม
หมวดหมู่:นักร้องจากจังหวัดอำนาจเจริญ
ฟุตบอลโลก 2026 รอบคัดเลือก โซนเอเชีย – รอบที่ 1

การแข่งขัน **[[ฟุตบอลโลก 2026 รอบคัดเลือก]] โซนเอเชีย รอบที่ 1** เป็นการแข่งขันฟุตบอลโลกรอบคัดเลือกที่จะทำหน้าที่เป็นรอบแรกของ **[[เอเชียนคัพ 2027 รอบคัดเลือก]]** ด้วย ซึ่งคาดว่าจะเริ่มแข่งขันตั้งแต่วันที่ 12 ถึง 17 ตุลาคม ค.ศ. 2023

## รูปแบบ
มีทีมที่เข้าแข่งขันทั้งหมด 22 ทีม (ทีมอันดับที่ 26–47 ในรายชื่อผู้เข้าแข่งขันของเอเอฟซี) แข่งขันแบบสองขา เหย้าและเยือน ผู้ชนะทั้ง 11 ทีมจะผ่านเข้าสู่รอบสอง

ทีมที่แพ้ในอันดับที่ดีที่สุด 1 ทีม จะได้ผ่านเข้ารอบรอบที่สามของเอเชียนคัพ ทีมที่แพ้ที่เหลือจะได้ผ่านเข้าสู่รอบเพลย์ออฟ

## การจับฉลาก

## สรุปผลการแข่งขัน
ทีมที่ชนะทั้ง 10 ทีมจะผ่านเข้าสู่รอบสองต่อไป




## หมายเหตุ

## อ้างอิง

1
1
กีฬาฟุตบอลในเอเชียนเกมส์ 2022

**ฟุตบอลใน[[เอเชียนเกมส์ 2022]]** ที่หางโจว ประเทศจีน จะจัดขึ้นตั้งแต่วันที่ 19 กันยายน - 7 ตุลาคม ค.ศ. 2023 

## สนามแข่งขัน

## การคัดเลือก
### ทีมชาย

### ทีมหญิง

## ทีมชาย

### รอบแบ่งกลุ่ม
23 ทีมชาติของทีมชายถูกแบ่งออกเป็น 6 กลุ่ม. กลุ่ม เอ, บี, ซี, อี และ เอฟ ประกอบไปด้วย 4 ทีม, ในขณะที่กลุ่ม ดี มี 3 ทีม. ทั้งหมด 16 ทีมที่ผ่านเข้าแข่งขันสำหรับรอบแพ้คัดออก. 2 ทีมที่ดีที่สุดจากแต่ละกลุ่มพร้อมด้วยทีมอันดับสามที่ดีที่สุดอีก 4 ทีมจากทั้ง 6 กลุ่มเพื่อผ่านเข้าสู่รอบ 16 ทีมสุดท้าย. การจับสลากจัดขึ้นในวันที่ 27 กรกฎาคม พ.ศ. 2566 ที่ หางโจว, ประเทศจีน.  และ  ในตอนแรกได้รับมอบหมายให้อยู่ในกลุ่ม ซี, แต่ต่อมาพวกเขาก็ถอนตัวออกจากทัวร์นาเมนต์, ปล่อยให้กลุ่มที่มีเพียง 2 ทีมที่เหลืออยู่และผ่านเข้ารอบต่อไปโดยตรงคัดเลือกสู่รอบต่อไป.

#### กลุ่ม เอ

#### กลุ่ม บี

#### กลุ่ม ซี

#### กลุ่ม ดี

#### กลุ่ม อี

#### กลุ่ม เอฟ


## ทีมหญิง

### รอบแบ่งกลุ่ม
16 ทีมชาติของทีมหญิงถูกแบ่งออกเป็น 5 กลุ่ม. กลุ่ม เอ, บี และ ซี ประกอบไปด้วย 3 ทีม. ในขณะที่กลุ่ม ดี และ อี มี 4 ทีม. 5 ผู้ชนะกลุ่มที่ดีที่สุดพร้อมด้วย 3 ทีมรองชนะเลิศที่ดีที่สุดเพื่อผ่านเข้าสู่รอบ 16 ทีมสุดท้าย. การจับสลากจัดขึ้นในวันที่ 27 กรกฎาคม พ.ศ. 2566 ที่ หางโจว, ประเทศจีน.
 ในตอนแรกได้รับมอบหมายให้อยู่ในกลุ่ม ซี, แต่ต่อมาพวกเขาก็ถอนตัวออกจากทัวร์นาเมนต์.
#### กลุ่ม เอ

#### กลุ่ม บี

#### กลุ่ม ซี

#### กลุ่ม ดี

#### กลุ่ม อี

## สรุปเหรียญรางวัล
### ผู้ได้รับเหรียญรางวัล

## อ้างอิง

ฟ
2022
หมวดหมู่:การแข่งขันฟุตบอลนานาชาติที่ประเทศจีนเป็นเจ้าภาพ
พระราชวชิรญาณมงคล (ทอง ญาณสํวโร)

**พระราชวชิรญาณมงคล** (ทอง ญาณสํวโร) เป็นพระราชาคณะชั้นราชผู้ได้รับการกล่าวขานว่า เป็นภิกษุผู้มีความเพียรสอบเปรียญธรรม 9 ประโยคมากกว่าห้าสิบปี

## ประวัติ

พระราชวชิรญาณมงคลมีนามเดิมว่า ทอง เกิดโมลี เป็นบุตรของยัง เกิดโมลี ผู้เป็นบิดา และหลง เกิดโมลี ผู้เป็นมารดา เกิดเมื่อวันที่ 13 พฤศจิกายน พ.ศ. 2477 ที่บ้านทองหลางน้อย อำเภอบัวใหญ่ จังหวัดนครราชสีมา ประเทศสยาม (ปัจจุบันคือ ประเทศไทย) โดยเมื่ออายุ 21 ปี ได้อุปสมบทเมื่อปี พ.ศ. 2498 มีพระครูจันทรสรคุณ (เสี่ยง) วัดเสมาใหญ่ เป็นพระอุปัชฌาย์ สำเร็จการศึกษาปริญญาตรีจากมหาวิทยาลัยมหามกุฏราชวิทยาลัย ปริญญาโทจากมหาวิทยาลัยไมซอร์ ประเทศอินเดีย ก่อนพำนักที่วัดราชสิทธารามราชวรวิหาร กรุงเทพมหานครเมื่อปี พ.ศ. 2500 

ในปี พ.ศ. 2541 สอบไล่ได้เปรียญธรรม 7 ประโยค ในปี พ.ศ. 2550 สอบไล่ได้เปรียญธรรม 8 ประโยค เมื่ออายุ 71 ปี พรรษา 58 ปี จากสำนักเรียนวัดราชสิทธารามราชวรวิหาร พระราชวชิรญาณมงคลได้ใช้ความเพียรสอบเปรียญธรรม 9 ประโยคกว่าห้าสิบปี 

เมื่อวันที่ 15 กุมภาพันธ์ พ.ศ. 2566 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการพระราชทานสัญญาบัตรสมณศักดิ์เป็น *พระราชวชิรญาณมงคล* เป็นพระราชาคณะชั้นราช สถิตวัดราชสิทธารามราชวรวิหาร มีฐานานุศักดิ์ตั้งฐานานุกรมได้ 4 รูป คือ พระครูปลัด พระครูสังฆรักษ์ พระครูสมุห์ และพระครูใบฎีกา

## สมณศักดิ์
*15 กุมภาพันธ์ พ.ศ. 2566 ได้รับพระราชทานสัญญาบัตรสมณศักดิ์เป็นพระราชาคณะชั้นราชที่ *พระราชวชิรญาณมงคล โกศลเทศนาวรกิจ มหาคณิสสร บวรสังฆาราม คามวาสี*

## อ้างอิง

หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่ยังมีชีวิตอยู่
หมวดหมู่:ภิกษุจากจังหวัดนครราชสีมา
หมวดหมู่:พระราชาคณะชั้นราช
หมวดหมู่:พระสงฆ์ชาวไทย
หมวดหมู่:บุคคลจากอำเภอบัวใหญ่
แอรอน เดสเนอร์

**แอรอน บรูกกิง เดสเนอร์** (;เกิด 23 เมษายน ค.ศ. 1976) เป็นนักดนตรี นักแต่งเพลง และโปรดิวเซอร์บันทึกเพลงชาวอเมริกัน เขาเป็นที่รู้จักกันในฐานะสมาชิกผู้ก่อตั้งวงร็อก เดอะเนชันแนล ซึ่งเขาได้บันทึกสตูดิโออัลบั้ม 8 ชุด ผู้ร่วมก่อตั้งวงดูโออินดีร็อก บิกเรดมะชีน ร่วมกับจัสติน เวอร์นอนแห่งวงบอนอีแวร์; และผู้ทำงานร่วมกันในสตูดิโออัลบั้มของเทย์เลอร์ สวิฟต์ในชื่อ *[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]* และ *[[เอฟเวอร์มอร์ (อัลบั้มเทย์เลอร์ สวิฟต์)|เอฟเวอร์มอร์]]* ซึ่งทั้งคู่เข้าชิงรางวัลแกรมมี สาขาอัลบั้มแห่งปีในปี ค.ศ. 2021 และ 2022 ตามลำดับ โดยในอดีตเคยคว้ารางวัล

เดสเนอร์ร่วมเขียน โปรดิวซ์ หรือร่วมโปรดิวซ์เพลงกับเทย์เลอร์ สวิฟต์, เอ็ด ชีแรน, ไมเคิล สไตป์, เกรซี เอบรามส์, ไฟรเทินแรบบิต, เบน ฮาวเวิร์ด, ชารอน ฟาน เอตเทน, โลคอลแนทิฟส์, ธิสอิสเดอะคิต, อาเดีย วิกตอเรีย, ลิซา แฮนนิแกน และโลน เบลโลว์ และอื่น ๆ มักทำงานร่วมกับพี่ชายฝาแฝดของเขาไบรซ์ ทั้งคู่ดูแลและผลิตงานเพลงเพื่อการกุศล *Dark Was the Night* (2009) และ *Day of the Dead* (2016) ให้กับองค์กรเรดฮอต เดสเนอร์เป็นผู้ร่วมก่อตั้งและดูแลจัดการเทศกาลดนตรีสามงาน: โอแคลร์ในเมืองโอแคลร์ รัฐวิสคอนซิน ร่วมกับเวอร์นอน หุ้นส่วนบิกเรดมะชีนของเขา; เฮเวน ในโคเปนเฮเกนกับพี่ชาย ไบรซ์ และเทศกาลดนตรี บอสตันคอลลิง

เมื่อวันที่ 19 พฤษภาคม ค.ศ. 2022 ร่วมกับเควสเลิฟ เดสเนอร์ได้รับรางวัลศิลปกรรมศาสตร์ดุษฎีบัณฑิตกิตติมศักดิ์จาก The University of the Arts สำหรับ "ความกระตือรือร้นในการแสวงหาโอกาส การเป็นผู้ทำงานร่วมกันที่มีความคิด และเป็นคนที่ให้กำลังใจนักเรียนทุกคนที่ยูอาร์ตส์ เพื่อสำรวจร่วมกับเพื่อน ๆ ในสาขาวิชาต่าง ๆ โอกาสใหม่ ๆ และแนวคิดใหม่ ๆ"

## รางวัลและการเสนอชื่อ
### รางวัลแกรมมี

## อ้างอิง

## แหล่งข้อมูลอื่น
*Official website of the National
*Official website of Dark Was the Night
*Interview with Aquarium Drunkard
*Interview with Pitchfork the National and production projects

หมวดหมู่:บุคคลที่ยังมีชีวิตอยู่
หมวดหมู่:ผู้ที่ได้รับรางวัลแกรมมี
หมวดหมู่:บุคคลที่เกิดในปี พ.ศ. 2519
หมวดหมู่:นักดนตรีชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:บุคคลจากรัฐโอไฮโอ
เค็งโงะ ทากานาชิ

**เค็งโงะ ทากานาชิ** (高梨 謙吾たかなし けんご, 12 มิถุนายน 1986 -) เป็นนักพากย์ ชาย ชาวญี่ปุ่น เกิดที่โตเกียว สังกัดอาตส์วิชัน ภรรยาของเขาคือยุริเอะ อาริงะ เป็นนักพากย์เช่นกัน

## ผลงานพากย์
* *[[ชิจิเซย์โนะสึบารุ]]* (อาโม ฮารุโตะ)
* *[[โดโรเฮโดโระ]]* (ฟุจิตะ)
* *[[เกิดใหม่ทั้งทีก็เป็นสไลม์ไปซะแล้ว]]* (คาบารุ)
* *[[สการ์เล็ต เน็กซัส]]* (วาตารุ เบลเซอร์)
* *[[คาเงกิ โชโจะ!!]]* (ชิรากาวะ อากิยะ)
* *[[บันทึกการเดินทางต่างโลกของท่านอัศวินกระดูก]]* (อูดรัน)
* *[[คูล โดจิ ดันชิ]]* (อากาอิ)
* *[[โทเคนรันบุ ฮานามารุ]]* (ยามัมบะกิริ โจกิ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2529
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
อิบน์ อะบี อิสฮาก

**อับดุลลอฮ์ อิบน์ อะบี อิสฮาก อัลฮัฎเราะมี** (; เสียชีวิต ค.ศ. 735 / ฮ.ศ. 117) เป็นชาวอาหรับจากเยเมนและถือเป็นนักไวยากรณ์ภาษาอาหรับคนแรก เขารวบรวมไวยากรณ์บัญญัติโดยอ้างอิงจากการใช้ภาษาของชาวเบดูอิน ซึ่งเป็นภาษาที่มองว่ามีความบริสุทธิ์เป็นพิเศษ (ดูเพิ่มที่เอียะอ์รอบ, อะร็อบ) เขายังถือเป็นบุคคลแรกที่ใช้แนวเทียบทางภาษาศาสตร์กับภาษาอาหรับ

ลูกศิษย์สองคนของอิบน์ อะบี อิสฮากเช่นฮารูน อิบน์ มูซาและอะบู อัมร์ อิบน์ อัลอะลาอ์ ลูกศิษย์ของเขาคนอื่น ๆ อัษษะเกาะฟีมีมุมมองแบบบัญญัติกว่า ส่วนอัลอะลาอ์มีมุมมองแบบพรรณนากว่า มีข้อเสนอว่าแก่นกลางของการแบ่งแยกไวยากรณ์ภาษาอาหรับในตอนปลายออกเป็นไวยากรณ์สำนักกูฟะฮ์และสำนักบัสราคือความแตกต่างระหว่างพวกเขา อิบน์ อะบี อิสฮากได้รับการกล่าวขานว่าเชี่ยวชาญในด้านกฎของไวยากรณ์มากกว่าการวิเคราะห์ภาษาทั่วไป

ผลงานของอะบี อิสฮากถือว่ามีอิทธิพลต่อนักไวยากรณ์รุ่นหลัง ดังที่มีการพูดถึงในฐานะที่เป็นผู้เชี่ยวชาญโดยซีบะวัยฮ์ในชิ้นงานสำคัญเกี่ยวกับไวยากรณ์ภาษาอาหรับของเขาถึง 7 ครั้ง

## อ้างอิง
คากูนิ

thumb
thumb
**คากุนิ** () เป็น อาหารที่ทำจากส่วนผสมที่นำไปเคี่ยวกับเครื่องปรุงรส

ชื่อเรียกนี้ในภาษาญี่ปุ่นสมัยใหม่มักหมายถึงเนื้อหมูที่เคี่ยวในซอสถั่วเหลืองซึ่งมีต้นกำเนิดมาจากหมูตงพัว ซึ่งเป็นอาหารจีน

## ประวัติศาสตร์
thumb|เนื้อหมูตงพัว (อาหารเจ้อเจียง)

## วิธีทำ
ทำโดยหั่นหมูสามชั้น ต้มสุกเป็นชิ้นพอดีคำ ใส่เครื่องปรุง และ ผักตามชอบ ต้มจนนิ่ม

เครื่องเทศและเครื่องปรุงรสที่ใช้จะแตกต่างกันไปตามภูมิภาคและผู้ที่ปรุง แต่มักจะปรุงรสด้วยส่วนผสมที่มีรสเค็มหวาน เช่น โชยุ มิโซะ มิริง สาเก โชจู อาวาโมริ น้ำตาล น้ำตาลทรายดำ เติมผักปรุงรส เช่น ต้นหอม และ ขิง เพื่อขจัดกลิ่นเมื่อต้มหรือรับประทานล่วงหน้า ในบางกรณีจะมีการเพิ่มขั้นตอน การทอด หรือนึ่ง ก่อนที่จะต้มเนื้อสัตว์ บางครั้งก็เพิ่มส่วนผสมอื่น ๆ เช่น หัวไชเท้า ต้องเคี่ยวเป็นเวลานานเพื่อให้นิ่ม แต่ทุกวันนี้มักจะปรุงโดยใช้หม้ออัดแรงดัน

นอกจากเนื้อปศุสัตว์แล้ว คากุนิซึ่งทำโดยการเคี่ยวปลาแดงขนาดใหญ่ เช่น ปลาทูน่าและปลาโอแถบ ในโชยุ ก็เป็นที่รู้จักกันดี อาหารเหล่านี้มีต้นกำเนิดในญี่ปุ่นซึ่งไม่มีส่วนเกี่ยวข้องกับคากุนิซึ่งมีต้นกำเนิดจากเนื้อตงพัวดังที่กล่าวถึงข้างต้น

## ประเภทตามท้องถิ่น
คากุนิเป็นที่รู้จักกันดีในฐานะอาหารท้องถิ่นของคิวชู โดยเฉพาะในจังหวัดนางาซากิ เรียกว่า **โทบานิ** (東坡煮) ส่วนในอาหารโอกินาวะเรียกว่า **ราฟุเต** (ラフテー)

### โทบานิ
thumb| โทบานิ อาหารท้องถิ่นของคิวชู
โทบานิเป็นอาหารขึ้นชื่อของจังหวัดนางาซากิ ก่อนหมักหมูในซอสและเคี่ยวจะมีการต้มหนึ่งครั้งเพื่อขจัดไขมันส่วนเกิน

### ราฟุเต
[thumb|ราฟุเต ([อาหารโอกินาวะ)]]

ราฟุเตเป็นอาหารท้องถิ่นของ จังหวัดโอกินาวะ  เดิมเป็นอาหารในราชสำนักของราชวงศ์ริวกิว ใช้หมูสามชั้นติดหนัง หากมีขนอยู่บนผิวหนัง ให้เผาด้วยเตาแล้วหั่นเป็นชิ้นสี่เหลี่ยมขนาด 5 ซม. หลังจากลวก จากนั้นนำไปต้มด้วยไฟอ่อนเป็นเวลาหลายชั่วโมงในน้ำซุปที่ประกอบด้วยอาวาโมริ โชยุหรือ มิโซะ ดาชิของคมบุหรือคัตสึโอบุชิ และน้ำตาล หลังจากนั้นมันจะถูกทำให้เย็นลงและนำ น้ำมันหมู ที่แข็งตัวบนพื้นผิวของน้ำซุปออกแล้วต้มอีกครั้ง บางครั้งก็เพิ่มขิง เมื่อให้บริการ

## อ้างอิง

หมวดหมู่:อาหารโอกินาวะ
หมวดหมู่:อาหารจากเนื้อหมูของญี่ปุ่น
หมวดหมู่:อาหารจีนแบบญี่ปุ่น
ตัวเลขอาหรับตะวันออก

[thumb|ตัวเลขอาหรับตะวันออกบนนาฬิกาที่[รถไฟใต้ดินไคโร]]

**ตัวเลขอาหรับตะวันออก** () มีอีกชื่อว่า **ตัวเลขอาหรับ-อินเดีย** () หรือ **ตัวเลขอินเดีย–อาหรับ** () เป็นสัญลักษณ์ที่ใช้แทนเลขโดดร่วมกับชุดตัวอักษรอาหรับในประเทศแถบอัลมัชริก (ส่วนตะวันออกของโลกอาหรับ), คาบสมุทรอาหรับ และรูปแบบอื่นในประเทศที่ใช้ตัวเลขเปอร์เซียในที่ราบสูงอิหร่านและเอเชีย

## ต้นกำเนิด
ตัวเลขนี้มีที่มาจากระบบตัวเลขอินเดียโบราณ ซึ่งนำกลับมาใช้ใหม่ในช่วงยุคทองของอิสลามในหนังสือ *On the Calculation with Hindic Numerals* ที่เขียนโดยนักคณิตศาสตร์และวิศวกรชาวเปอร์เซียนาม อัลเคาะวาริซมี

## ชื่ออื่น
ตัวเลขเหล่านี้มีชื่อในภาษาอาหรับว่า *อัรกอมฮินดียะฮ์* () ส่วนในภาษาอังกฤษบางครั้งมีอีกชื่อเรียกว่า *ตัวเลขอินเดีย* () หรือ *ตัวเลขอาหรับ -อินเดีย* () อย่างไรก็ตาม บางครั้งคำเหล่านี้ไม่นิยมใช้งานเพราะอาจทำให้เกิดความสับสนกับระบบตัวเลขฮินดู-อาหรับที่ใช้อักษรตระกูลพราหมีในอนุทวีปอินเดีย

## ตัวเลข
แต่ละตัวเลขในแบบเปอร์เซียมีจุดยูนิโคดต่างกัน แม้ว่าจะมีรูปร่างคล้ายกับตัวเลขอาหรับตะวันออกก็ตาม อย่างไรก็ตาม รูปแบบที่ใช้ในภาษาอูรดู, สินธ์ และภาษาในเอเชียใต้อื่น ๆ ไม่ได้ใส่รหัสแยกจากแบบเปอร์เซีย

400px

ตัวเลขเรียงจากตำแหน่งหลักน้อยสุดทางขวา และตำแหน่งหลักมากสุดทางซ้าย ซึ่งเหมือนกับรูปแบบของตัวเลขอาหรับตะวันตก แม้ว่าอักษรอาหรับเขียนจากขวาไปซ้ายก็ตาม

เครื่องหมายลบเขียนไว้ทางด้านขวาของจำนวน เช่น  (−3)

เศษส่วนในบรรทัดเขียนด้วยการนำตัวเศษและตัวส่วนมาตั้งทางซ้ายและขวาของเครื่องหมายทับเศษส่วนตามลำดับ เช่น  ().

จุลภาคปกติ  หรือสัญลักษณ์  ทำหน้าที่เป็นสัญลักษณ์แบ่งเลขฐานสิบ ดังปรากฏใน  (3.14159265358)

จุลภาคอาหรับ  หรือสัญลักษณ์  อาจใช้เป็นตัวคั่นหลักพัน เช่น  (1,000,000,000).

## การใช้งานในปัจจุบัน
right|thumb|แป้นพิมพ์โทรศัพท์อาหรับสมัยใหม่ที่มีตัวเลขอาหรับสองแบบ: แบบอาหรับตะวันตกข้างซ้าย และแบบอาหรับตะวันออกข้างขวา

มีผู้ใช้งานตัวเลขอาหรับตะวันออกมากกว่าตัวเลขอาหรับตะวันตกในประเทศทางตะวันออกของโลกอาหรับ โดยเฉพาะในประเทศอิหร่านและอัฟกานิสถาน

ในเอเชียบริเวณที่พูดภาษาอาหรับ เช่นเดียวกันกับอียิปต์และซูดาน มีการใช้ตัวเลขสองรูปแบบ (และมักใช้งานควบคู่กันไป) แม้ว่าตัวเลขอาหรับตะวันตกจะมีผู้ใช้งานมากขึ้น อย่างในซาอุดีอาระเบีย ส่วนสหรัฐอาหรับเอมิเรตส์ใช้ตัวเลขทั้งสองรูปแบบ แต่ในแถบอัลมัฆริบใช้เฉพาะตัวเลขอาหรับตะวันตกเท่านั้น

## ดูเพิ่ม
* ตัวเลขอาหรับ
* ตัวเลขอับญัด

## อ้างอิง

หมวดหมู่:ตัวเลข
วัตนิค

**วัตนิค** () เป็นคำแฝงนัยดูหมิ่นทางการเมือง ใช้กันในรัสเซียและรัฐหลังสหภาพโซเวียตรัฐอื่น ๆ เพื่อหมายถึงผู้รักชาติแบบใฝ่สงคราม (jingoist) ที่ติดตามโฆษณาชวนเชื่อจากรัฐบาลรัสเซียอย่างเหนียวแน่น

การใช้คำว่า *วัตนิค* มีที่มาจากมีมที่อันตอน ชัดสกี ศิลปินชาวรัสเซีย เผยแพร่เป็นครั้งแรกทางสื่อสังคมวคอนตัคเต (เวคา) ใน ค.ศ. 2011 จากนั้นคำนี้จึงเริ่มเป็นที่นิยมในรัสเซียและยูเครน และแพร่กระจายไปในรัฐหลังสหภาพโซเวียตรัฐอื่น ๆ ในเวลาต่อมา ความหมายของคำสื่อถึงตัวการ์ตูนต้นฉบับตัวหนึ่งที่ทำจากเสื้อแจ็กเกตบุนวมเก่า ๆ สีเทา มีจมูกแดงก่ำจากการดื่มเหล้าอย่างต่อเนื่อง และมีขอบตาบวมช้ำจากการชกต่อยกับวัตนิคด้วยกัน และใช้เรียกผู้รักชาติอย่างหน้ามืดตามัวและก้าวร้าวที่คอยยัดเยียดมุมมองดั้งเดิมที่นำเสนอในสื่อของรัฐบาลรัสเซีย รวมทั้งใช้เรียกผู้ที่มาจาก "กองพันเว็บรัสเซีย" ชื่อ *วัตนิค* มาจากคำเรียกเสื้อแจ็กเกตบุนวม (เรียกอีกอย่างหนึ่งว่า *[[เตโลเกรย์คา]]*) ซึ่งประกอบขึ้นเป็นตัวการ์ตูนของชัดสกีนั่นเอง

## อ้างอิง

หมวดหมู่:อินเทอร์เน็ตมีม
หมวดหมู่:ชาตินิยมรัสเซีย
ทากาโกะ ทานากะ

**ทากาโกะ ทานากะ** (田中 貴子たなか たかこ, 5 ตุลาคม -) เป็นนักพากย์หญิงชาวญี่ปุ่น เกิดที่จังหวัดฟุกุอิ สังกัดเมาซูโปรโมชัน

## ประวัติ
ในปี 2017 ได้เปิดตัวในฐานะนักพากย์โดยรับบทตัวประกอบในอนิเมะ  AKIBA'S TRIP -THE ANIMATION- และในวัน ที่ 1 เมษายน ของปีเดียวกัน ได้เข้าสังกัดเมาซูโปรโมชัน

ในปี 2018 ได้รับบทเป็น **ฮินะ** อนิเมะเรื่องฮินะมัตสึริเป็นครั้งแรก เป็นครั้งแรกที่ได้รับบทเป็นตัวเอก

## ผลงานพากย์
* *[[AKIBA'S TRIP -THE ANIMATION-]]* (ตัวประกอบ)
* *[[ไอกัตสึ!|ไอกัตสึสตาร์ส!]]* (อลิส แคโรล)
* *[[ฮินะมัตสึริ]]* (ฮินะ)
* *[[มัฟ-ลัฟ อัลเตอร์เนทีฟ]]* (ทามาเสะ มากิ)
* *[[เดลิเชียส♡พรีเคียว]]* (เอนโด อิโรฮะ)
* *[[ขุมนรกอันบ้าคลั่ง]]* (EL-Cee)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดฟูกูอิ
หมวดหมู่:นักพากย์หญิงชาวญี่ปุ่น
คานาโกะ ทากัตสึกิ

**คานาโกะ ทากัตสึกิ** (, 25 กันยายน 1993 – ) เป็นนักร้องและนักพากย์หญิงชาวญี่ปุ่น สังกัดอะมิวส์ เกิดที่นครโคเบะ จังหวัดเฮียวโงะ  เป็นสมาชิกของวง Aqours ส่วนสูง 165.5 ซม.

## ผลงานพากย์
* *[[เลิฟไลฟ์! ซันไชน์!! ปฏิบัติการล่าฝันสคูลไอดอล]]* (คุนิกิดะ ฮานามารุ)
* *[[จะรักหรือจะหลอก]]* (คาโต อายาโนะ)
* *[[ข้าก้าวผ่าน 1 ล้านชีวิตเพื่อพิชิตเกมมรณะ]]* (มาจิฮะ เพอร์เพิล)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2536
หมวดหมู่:บุคคลจากโคเบะ
หมวดหมู่:นักพากย์หญิงชาวญี่ปุ่น
หมวดหมู่:นักร้องป็อปหญิงญี่ปุ่น
ริซะ คูโบตะ

**ริซะ คูโบตะ** (久保田 梨沙くぼた りさ, くぼた りさ, 2 สิงหาคม 1995 -) เป็นอดีตนักพากย์หญิง ชาวญี่ปุ่น เกิดที่จังหวัดไซตามะ สังกัดเมาซูโปรโมชัน

เข้าเรียนในโรงเรียนฝึกสอนของเมาซูโปรโมชันเป็นรุ่นที่ 30 เปิดตัวในฐานะนักพากย์ครั้งแรกโดยพากย์เกม Cross Summoner เข้าสังกัดเมาซูโปรโมชันตั้งแต่ปี 2017 พร้อมกันกับยุมิ ฮิโนะ และ ทากาโกะ ทานากะ

เมื่อวันที่ 31 กรกฎาคม 2023 คูโบตะได้ประกาศยุติอาชีพนักพากย์ผ่านทางทวิตเตอร์ (X) ของเธอเพื่อไปประกอบอาชีพอื่น ซึ่งได้รับการยืนยันจากเมาซู โปรโมชัน

## ผลงานพากย์
* *[[โรงเตี๊ยมของคุณจิ้งจอก]]* (เร็ง)
* *[[Lapis Re:LiGHTs]]* (โรเซ็ตตา)
* *[[ข้าก้าวผ่าน 1 ล้านชีวิตเพื่อพิชิตเกมมรณะ]]* (ชินโด อิอุ)
* *[[โอจิโกโบเระฟรุตทาร์ต]]* (เซกิโนะ โรโกะ)
* *[[เกิดใหม่ทั้งทีก็เป็นสไลม์ไปซะแล้ว|เท็นสึระนิกกิ]]* (อากินะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดไซตามะ
สึจิงิริ

[thumb|ซาโนะ จิโรซาเอมง ขุนนางที่มีความมั่งคั่ง สังหารโสเภณีจำนวนมากด้วยคาตานะใน[โยชิวาระ ย่านโคมแดงในยุคเอโดะ (ปัจจุบันคือโตเกียว)]]
***สึจิงิริ*** ( หรือ , แปลตรงตัว "การฆ่าที่ทางแยก") เป็นคำศัพท์ภาษาญี่ปุ่นที่ใช้อธิบายหลักปฏิบัติของซามูไรที่ทดสอบประสิทธิภาพของคาตานะเล่มใหม่ หรือการพัฒนายุทธวิธีการต่อสู้หรืออาวุธรูปแบบใหม่ โดยการโจมตีแบบสุ่มต่อบุคคลที่เดินผ่านมาซึ่งไร้การป้องกันในเวลากลางคืน ผู้ปฏิบัติจะเรียกตนเองว่า*สึจิงิริ* เช่นกัน นอกจากการโจมตีด้วยดาบ ยังมีการปฏิบัติ*สึจินาเงะ* (辻投げ) ของซามูไรที่โจมตีบุคคลที่เดินผ่านมาด้วยยิวยิตสูเพื่อทดสอบเทคนิคของตน

ในสมัยกลาง คำว่า*สึจิงิริ* ใช้อธิบายการดวลต่อสู่ระหว่างซามูไร แต่ในยุคเซ็งโงกุ (ค.ศ. 1467–1600) สภาวะไร้กฎหมายแพร่กระจายไปทั่วและทำให้การปฏิบัติดังกล่าวลดลงกลายเป็นการสังหารแบบสุ่มซึ่งได้รับอนุญาตให้กระทำโดยซามูไรทรงอำนาจที่ไม่ผ่านการรับรองหรือตรวจสอบ หลังรัฐบาลเอโดะสามารถรวบคืนความสงบเรียบร้อยได้ จึงออกคำสั่งห้าม*สึจิงิริ* ใน ค.ศ. 1602 ผู้ฝ่าฝืนจะได้รับโทษประหารชีวิต

## ดูเพิ่ม
* คิริซูเตะโกเม็ง
* นามากูระกาตานะ

## อ้างอิง

หมวดหมู่:ยุคเอโดะ
*
มาโดกะ อาซาฮินะ

**มาโดกะ อาซาฮินะ** (朝日奈 丸佳あさひな まどか, 17 ธันวาคม 1993 -) เป็นนักพากย์หญิงชาวญี่ปุ่น เกิดในเมืองนูมาซุ จังหวัดชิซูโอกะ สังกัด 81 Produce จบการศึกษาจาก อะมิวส์เมนต์มีเดียโซโงงากุอิง สาขานักพากย์

## ผลงานพากย์
* *[[ปังเดะพีซ!]]* (คาวาอิ ไม)
* *[[NEW GAME!]]* (ซากุระ เนเนะ)
* *[[BanG Dream!]]* (โมริ ฟุมิกะ)
* *[[เรื่องนี้ตำราไม่มีสอน]]* (โคมินามิ อาสึมิ)
* *[[หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว]]* (เซเลน)
* *[[คุณคุโบะไม่ยอมให้ผมเป็นตัวประกอบ]]* (มิโฮะ)
* *[[ในใจของคุโนอิจิ สึบากิ]]* (อุยเกียว)
* *[[สไมล์ออฟดิอัสโนโทเรีย]]* (วิกกา)
* *[[ผู้กล้าซึนซ่าส์กับจอมมารสู้ชีวิต!]]* (อาซีเอส อัลลา)
* *[[วัดป่วนชวนมารัก]]* (มีอา คริสตอฟ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2536
หมวดหมู่:บุคคลจากจังหวัดชิซูโอกะ
หมวดหมู่:นักพากย์หญิงชาวญี่ปุ่น